                                                          [image: image1.jpg]



Viešoji įstaiga, kodas 173222266, Vytauto 47, LT- 42100, Rokiškis, Tel. (8 458) 20132, Faks.(8 458)  20122, 

el.paštas info@rpl.lt

LIGONINĖS PACIENTŲ DIETINIO MAITINIMO PASLAUGOS
TECHNINĖ SPECIFIKACIJA

1. Perkančiosios organizacijos gydomų pacientų dietinio maitinimo paslaugas sudaro: dietinio maisto pagaminimas ir jo išdavimas.
2. Paslaugos (pacientų maitinimas) turi būti teikiamos vadovaujantis Lietuvos higienos norma HN 15:2005 „Maisto higiena“, patvirtinta Lietuvos Respublikos sveikatos apsaugos ministro 2005-09-01 įsakymu Nr. V-675 (su LR sveikatos apsaugos ministro 2010-11-29 įsakymu Nr. 1026 atliktais pakeitimais), Lietuvos higienos norma HN 47-1:2010 „Sveikatos priežiūros įstaigos. Infekcijų kontrolės reikalavimai“, patvirtinta Lietuvos Respublikos sveikatos apsaugos ministro 2010-07-19 įsakymu Nr. V-644, Lietuvos medicinos normos MN 30:1998 „Dietinio gydymo organizavimas asmens sveikatos priežiūros ir socialinės globos įstaigose tvarka“, patvirtintose Lietuvos Respublikos sveikatos apsaugos ministro 1998-12-22 įsakymu Nr. 760, reikalavimais ir kitais teisės aktais bei nuorodomis, reglamentuojančiomis pacientų maitinimą.
3. Paslaugos teikėjas turi laikydamasis pažangiausių maisto gamybos technologijų bei galiojančių teisės aktų, pagal Paslaugos pirkėjo kiekvienos dienos užsakymą, užtikrinti dietinio maisto gamybą (atitinkančio dietiniam gydymui skirtų dietų reikalavimus) iš šviežių ir kokybiškų maisto produktų bei kasdieninį, nepertraukiamą (be išeiginių ar švenčių dienų), vidutiniškai per parą 380 pacientų maitinimą. Orientacinis lovadienių skaičius per 12 mėn.- 138700. Ligoninės pacientai maitinami 4 - 6 (priklausomai nuo dietos) kartus per parą. Nurodytas orientacinis pacientų skaičius niekuo neįpareigoja perkančiosios organizacijos ir keičiantis pacientų skaičiui sutartyje nurodytas maitinimo įkainis nesikeis. Vidutinis pacientų ir lovadienių kiekis gali kisti ± 10 %.
Paslaugos teikėjas, laikydamasis pažangiausių maisto gamybos technologijų bei vadovaudamasis galiojančiais teisės aktais, pagal Perkančiosios organizacijos pateiktą kiekvienos dienos užsakymą, turi užtikrinti dietinio maisto (atitinkančio dietiniam gydymui skirtų dietų reikalavimus) gamybą iš šviežių ir kokybiškų maisto produktų. Kasdieninis, nepertraukiamas maitinimas (be išeiginių ar švenčių dienų) turi būti teikiamas vidutiniškai 380 pacientų per parą. Vidutinis lovadienių skaičius per 12 mėn.-138700. Ligoninės pacientai maitinami 4-6 (priklausomai nuo dietos) kartus per parą. Vykdant sutartį vidutinis pacientų ir lovadienių skaičius gali kisti ± 10 %. Perkančioji organizacija neįsipareigoja nupirkti viso numatyto paslaugų kiekio. Perkančioji organizacija apmoka paslaugų teikėjui už suteiktas paslaugas pagal sutartyje nustatytą vieno paciento (dietinio) maitinimo vienos paros įkainį. 
4. Racionas gaminamas iš šviežių ir kokybiškų produktų, atitinkančių LR galiojančius standartus ir techninių sąlygų (technologinių kortelių/kalkuliacijų) reikalavimus. Būtina, kad dietinių patiekalų kokybė, maistinė ir energetinė vertė atitiktų LR sveikatos apsaugos ministerijos patvirtintas normas. Vieno paciento paros energijos ir maistinių medžiagų norma turi atitikti LR sveikatos apsaugos ministro 1999-11-25 įsakymu Nr. 510 ,,Dėl rekomenduojamų paros maistinių medžiagų ir energijos normų tvirtinimo“ patvirtintus dydžius. Gaminant dietinius patiekalus reikia vadovautis leidiniais „Mitybos medicinos vadovas“ ir „Dietetikos praktika“. 
5. Pasikeitus techninėje specifikacijoje minimiems teisės aktams ar rekomendacinio pobūdžio dokumentams, taikomos aktualios tų dokumentų redakcijos nuostatos.
  6. Valgiaraštį sudaro paslaugos teikėjas. Valgiaraščiai sudaromi atsižvelgiant į rekomenduojamas suaugusiems paros energijos ir maistinių medžiagų normas.

7. Paslaugos teikėjas maistą gamina pagal kartu su pasiūlymu pateiktu 14 dienų sudarytu perspektyviniu valgiaraščiu, kuriame nurodomos dietos ir paros porcijų energetinė vertė kcal. Paslaugos teikimo metu valgiaraščio sudėtis gali nežymiai keistis, atsižvelgiant į sezoną (daržovių sudėtis), maitinamų pacientų dietų (modifikacinių dietų) skaičius ir pan.  
8. Kasdieniniai valgiaraščiai iki 8.00 val. pristatomi į ligoninės skyrius, kurie iškabinami pacientams matomoje vietoje. 

9. Paslaugos teikėjas privalo paskirti atsakingą asmenį, kuris kiekvieną dieną iki 9.00 val. iš ligoninės skyrių atsakingų asmenų priimtų sekančios dienos užsakymus (pagal formą „Mitybos raciono užsakymo žiniaraštis“). Skyriuose pasikeitus pacientų skaičiui užsakymo žiniaraštis patikslinamas nuo 11.00 val. iki 12.00 val. Pagal patikslintus duomenis paslaugų teikėjas koreguoja gaminamų porcijų skaičių.
10. Maistas išduodamas kasdien pagal grafiką:



10.1. Pusryčiai nuo 810 val. iki 840 val.;



10.2. Priešpiečiai nuo 1100 val. (modifikuotos dietos);



10.3. Pietūs nuo 1310 val. iki 1340 val.;



10.4. Pavakariai nuo 1600 val. (diabetikams pacientams);


10.5. Vakarienė nuo 1810 val. iki 1840 val.;
                                        10.6. Priešnakčiai nuo 2200 val. iki 2210 val. (diabetikams pacientams).
11. Pagamintas maistas turi būti sugrupuotas, vadovaujantis ligoninės skyrių pateiktais mitybos raciono užsakymo žiniaraščiais, pagal skyrius ir dietas. Pagamintas maistas pristatomas į ligoninės skyrius, kur paslaugų teikėjo maisto išdavėjas išdėlioja maistą į lėkštes ir perduoda   pacientams. Pacientui pavalgius, paslaugų teikėjo maisto išdavėjas indus bei stalo įrankius surenka ir specialiai skirtoje patalpoje plauna, dezinfekuoja, džiovina.
12. Paslaugos teikėjas maistą į ligoninės skyrius privalo tiekti sandarioje, tam skirtoje taroje, užtikrinančioje reikalingą maisto temperatūrą, saugą nuo aplinkos taršos. Naudojama tara privalo turėti ne maisto prekės higieninį pažymėjimą arba lygiavertį dokumentą, patvirtinantį, kad tara atitinka Lietuvoje ar šalyje, kurioje tiekėjas registruotas, nustatytus nekenksmingumo ir kokybės reikalavimus).  Tara maisto tiekimui privalo aprūpinti paslaugos teikėjas. 

            13. Paslaugos teikėjas privalo pateikti visus indus ir įrankius, reikalingus ligonių maitinimo paslaugai organizuoti. Maistas ir gėrimai turi būti pateikiami, naudojant daugkartinio naudojimo stalo įrankius, stiklinius ar kitokius indus. 
14. Paslaugos teikėjas turi užtikrinti, kad maitinimo paslaugas teikiantys darbuotojai, prieš pradėdami dirbti ir vėliau, tęsdami darbą, pasitikrintų sveikatą LR Vyriausybės 1999 m. gegužės 7 d. nutarimo Nr. 544 ”Dėl darbų ir veiklos sričių, kuriose leidžiama dirbti darbuotojams, tik iš anksto pasitikrinus ir vėliau periodiškai besitikrinantiems, ar neserga užkrečiamosiomis ligomis, sąrašo ir šių darbuotojų sveikatos tikrinimosi tvarkos patvirtinimo” (Lietuvos Respublikos Vyriausybės 2002-07-16 nutarimo Nr. 1145 ir 2010-06-21 nutarimo Nr. 865 redakcijoje) nustatyta tvarka.
15. Prieš pradėdamas teikti paslaugas, paslaugų teikėjas (pagal LR Sveikatos apsaugos ministerijos nustatyta tvarką) turės pateikti darbuotojų, kurių veikla susijusi su maisto produktų apdorojimu, išdavimu, transportavimu, Sveikatos žinių atestavimo pažymėjimą, kad yra atestuoti pagal ”Privalamojo higieninių įgūdžių mokymą”
16. Paslaugų teikėjas privalo sudaryti sąlygas perkančiosios organizacijos atstovams (įstaigos vadovo įsakymu patvirtintiems atsakingiems darbuotojams, skyrių vyr. slaugos administratoriams) atlikti higieninių reikalavimų kontrolę maisto išdavimo patalpose pagal Lietuvos higienos normą HN 15:2005 ”Maisto higiena”.
17. Maistas turi būti gaminamas VšĮ Rokiškio psichiatrijos ligoninės maisto gamybos patalpose. Patalpos bus perduodamos naudojimui pagal nuomos sutartį. 

18.  Paslaugos teikėjas turi užtikrinti savo lėšomis  jam perduotų patalpų ir įrangos, inventoriaus higieninę švarą, epidemiologinę saugą, technologinių įrengimų priežiūrą. 
19. Paslaugų teikėjas tvarkingai eksploatuoja elektros ir vandens sunaudojimo matavimo prietaisus. Laiku ir nustatyta tvarka apmoka perkančiajai organizacijai už elektros energijos, vandens sąnaudas, šildymą. 
20. Paslaugų teikėjas įsipareigoja tvarkyti maisto atliekas. 

21. Paslaugų teikimo metu, esant būtinumui, paslaugos teikėjas savo lėšomis investuoja į virtuvės technologinę įrangą, aprūpina virtuvę  maisto gaminimo technika, įrankiais, indais. 
22. Paslaugų teikėjas įsipareigoja atlyginti maisto pervežimo priemonėmis mechaniškai pažeistų ligoninės vidaus patalpų ar statinio konstrukcijų atstatymo išlaidas maisto pristatymo kelyje nuo perkančiosios organizacijos suteiktų patalpų iki maisto išdavimo vietų. 

23. Rengiant pasiūlymą ir sudarant 14 dienų perspektyvinį valgiaraštį paslaugos teikėjas turi atsižvelgti į 1 lentelėje nurodytų dietų charakteristikas ir indikacijas.
                 DIETŲ CHARAKTERISTIKA IR INDIKACIJOS
                                                                                                                     1 lentelė
	Eil.

Nr.
	Dietos pavadinimas, simbolis
	Dietos charakteristika
	Dietos

 indikacijos
	Preliminarus maitinamų pacientų  skaičius per parą

	PAGRINDINĖS DIETOS

	1.
	Sveikų žmonių mityba (pagrindinė dieta)
P1
	Apytikrė dietos sudėtis:
Baltymų  60-66 g (12% bendro kaloringumo)

Riebalų  66-73 g (30% bendro kaloringumo)

Angliavandenių  290-320 g (58% bendro kaloringumo)

Skaidulų  25-30 g

Energetinė vertė  2000-2200 kcal

Druskos  4-5 g

Skysčių  1,5-2,1 l
	Skiriama pacientams, kurių mitybos nereikia koreguoti
	360

	2.
	Vegetarinė dieta

P4
	Apytikrė dietos sudėtis:

Baltymų  70 g (12% bendro kaloringumo)

Riebalų  70 g (30% bendro kaloringumo)

Angliavandenių  320 g (58% bendro kaloringumo)

Skaidulų 25-30 g

Energetinė vertė  2000-2200 kcal

Druskos 4-5 g

Skysčių  2,0 l
	Skiriama pacientams dėl įvairių priežasčių valgantiems tik arba iš dalies augalinės kilmės maistą 
	5

	PAGRINDINĖS DIETOS MODIFIKACIJOS

	3.
	Cukrinio diabeto dieta
CD
	Apytikrė dietos sudėtis:

Baltymų  80 g 

Riebalų  70 g 

Angliavandenių  300 g 

(patiekalai ruošiami be cukraus)

Energetinė vertė  2000-2200 kcal

Druskos 4-5 g

Skysčių  1,5-2,5 l
Patiekalai verdami vandenyje, garuose, kepami orkaitėje, konvekcinėse krosnyse.


	Cukrinis diabetas
	15


Pastabos ir pasiūlymai dėl Ligoninės pacientų dietinio maitinimo paslaugos techninės specifikacijos projekto teikiami CVP IS susirašinėjimo priemonėmis, faksu (8 458) 201 22 (nurodant „Viešųjų pirkimų skyriui“) arba el. paštu b.lasinskas@rpl.lt iki 2013-03-14 8 val. 00 min.

